E Wörterbuech us de Bodeseegegend isch vum Wolfgang Lechler un het de  Titel Mir schwätzed andersch. See-Alemannische Werter un Sprichwerter us Iberlinge un drumrum. Erschiene isches im Verlag Ulrich Seutter. De Autor denkt in sinem Vorwort nooch über d Lag vun de Mundart und schriebt d Mundart soll  helfen, die Form der  Mundart-Kommunikation in unserem Landstrich wieder zu beleben oder zumindest nicht in Vergessenheit geraten zu lasen. Drei Johr hets brucht, des Buech unter d Litt z bringe. Über d Schriibi meint Wolfgang Lechler: Do kaasch der denn scho ganz schä  de Epfel vurenke, bis de mit dir selber im Reine bisch, wie de des etz selber schriebe däätsch. Mir jedefalls hets Freud gmacht, so schöni Wörter z finde wie Alebock = Möwe, Bläähmihle = aufgeblähter Schwätzer, gegehändig = gegenseitig, Magebrothietle = zu kleiner Hut; schtigelefitzig = übergenau, überkorrekt. Oder des Sprichwort Nint sage butzts = Schweigen ist Gold.